Labari mai dadi: Gwamnatin tarayya na shirin diban ma’aikatan noma 75,000 ▷ Legit.ng
Labari mai dadi: Gwamnatin tarayya na shirin diban ma’aikatan noma 75,000
8 months ago 4357 views by Aisha Musa
- Gwamnatin tarayya ta sanar da cewa za ta dauki ma’aikatan noma 75,000 domin karfafawa manoma gwiwa wajen samar da kayayyakin amfani
- Gwamnatin ta kuma kaddamar da kungiyar kifi na Najeriya tare da kudirin habbaka harkar kifi na gida biyo bayan rufe iyakokin Najeriya don hana shigo da kifi da sauran kayayyakin amfani daga kasashe waje
- Karamin ministan noma, Mustapha Shehuri ya ce FMARD ta jajirce don ganin ta samo mafita ga dukkanin kalubalen da ma’aikatar noma ke fuskanta bisa ga goyon bayan da ta samu daga shugaban kasa
Gwamnatin tarayya a ranar Laraba, 13 ga watan Nuwamba, ta sanar da cewa za ta dauki ma’aikatan noma 75,000 domin karfafawa manoma gwiwa wajen samar da kayayyakin amfani.
Ta kuma kaddamar da kungiyar kifi na Najeriya tare da kudirin habbaka harkar kifi na gida biyo bayan rufe iyakokin Najeriya don hana shigo da kifi da sauransu.
Karamin ministan noma da cigaban karkara, Mustapha Shehuri, ya bayyana cewa gwamnatin tarayya na shirin diban ma’aikata 75,000 a Maiduguri, jihar Borno, a lokacin ziyarar gani da ido a gine-ginen ma’aikatar gona da cigaban karkara na gwamnatin tarayya a arewa masu gabas.
Shehuri ya ce FMARD ta jajirce don ganin ta samo mafita ga dukkanin kalubalen da ma’aikatar noma ke fuskanta bisa ga goyon bayan da ta samu daga shugaban kasa.
KU KARATA KUMA: Zaben Kogi: Akwai wani makirci da ake kullawa na dage zabe – PDP ta yi zargi
Ya bayyana cewa duk da matsalolin tsaro, lokaci mai kyawu na dawowa kadan-kadan sannan zuwa yanzu, sama da kaso 60 na matasan Najeriya sun fada harkar noma.
A wai labari kuma, mun ji cewa Ministar kudi, kasafin kudi da tsare tsare, Hajiya Zainab Shamsuna Ahmed ta bayyana cewa gwamnatin tarayya ta hannun ma’aikatarta za ta fitar da makudan kudi naira biliyan 900 domin gudanar da manyan ayyuka.
Federal Government Of NigeriaHausa NewsLabarai Daga Jaridu Latest NewsManyan Labarai A Yau Latest News
15 minutes ago 48 views
9 hours ago 24401 views
4 hours ago 12915 views
13 hours ago 75333 views
an hour ago 3658 views
an hour ago 30469 views
13 hours ago 127609 views
12 hours ago 11311 views
Babban kamu: Hukumar NDLEA ta kama wani kasurgumin dillalin miyagun kwayoyi